Querétaro el ze un stato del Mèsego sentrałe. La so capitałe ła ze ła sità de Santiago de Querétaro situada a sirca 200 km da Sità del Mèsego; inte el parlar comun, sia che el stato che ła sità, i vien ciamai senplegamente "Querétaro". El stato de Querétaro el confina verso nord col stato de San Luis Potosí, verso est col Guanajuato, verso òvest co l'Hidalgo, verso sud-est col Mèsego e verso sud-òvest col Michoacán. El stato el ga un senpre pì grando ìndaze de desviłupo industriałe e inprenditoriałe. Inte el so teritòrio i susiste vari siti UNESCO patrimònio de l'umanità e ła vien considerada ła cuna de l'indipendensa del Mèsego; el ze de fato el posto andove ła ze sta redada ła costitusion del 1917, oncora in vigoria.